《蕙兰芳引 咏珍珠兰》
清代·徐釚

夏日恹恹，人睡醒、蕊兰芳馥。暮雨似潇湘，枝叶平分黛绿。

旅怀雨赖，倚桃笙、恰逢新沐。待携来床伴，细裛清芬簌簌。

盆内丁香，帘前栀子，是儿堪续。更翠钿斜簪，宜衬云鬟绣褥。

越罗裁罢，手摇斑竹。只说他，香泛绿珠千斛。

作者简介：徐釚（qiú ）（1636～1708）清代词人。字电发，号虹亭、鞠庄、拙存，晚号枫江渔父。吴江（今属江苏苏州）人。康熙十八年（1679）召试博学鸿词，授翰林院检讨，入史馆纂修明史。因忤权贵，二十五年归里后，东入浙闽，历江右，三至南粤，一至中州。游历所至与名流雅士相题咏。康熙皇帝南巡，两次赐御书，诏原官起用，不肯就。卒年七十三。